### Μια πόλη για όλους: Όλοι διαφορετικοί όλοι ίσοι
Αρχική | Είμαστε Δημότες και Πολίτες | Μια πόλη για όλους: Όλοι διαφορετικοί όλοι ίσοι | Συνεργασία, σεβασμός, αλληλεγγύη | Επιβάτες σε μέσα μαζικής μεταφοράς | Πληροφορίες

Προτεινόμενη διάρκεια: 2 διδακτικές ώρες

### Στόχοι του Προγράμματος Σπουδών

- Οι μαθητές/τριες να διαπιστώσουν τα δικαιώματα και τις υποχρεώσεις του δημότη.
- Να γνωρίσουν την οργάνωση του Δήμου (οι υπηρεσίες του Δήμου).
- Να κατανοήσουν τα δικαιώματα του παιδιού.

### Μαθησιακά Αποτελέσματα

- Συζητάμε για τη διαφορετικότητα κάθε ατόμου/πολίτη.
- Διακρίνουμε παρεμβάσεις του Δήμου για τα άτομα με αναπηρία (ράμπες, ειδικές διαβάσεις, πεζοδρόμια).
- Καταγράφουμε υπηρεσίες του Δήμου ή φορείς εθελοντισμού που οργανώνουν δράσεις για την καθαριότητα, τα αδέσποτα, άτομα τρίτης ηλικίας.

### Δραστηριότητες

Ζητάμε από τους μαθητές να σχολιάσουν το εισαγωγικό σκίτσο της ενότητας ρωτώντας:

- Σε μια πόλη, ποιοι άνθρωποι θα πρέπει να λάβουν ιδιαίτερη φροντίδα & ενδιαφέρον;
- Εκτός από τους ανθρώπους, πού αλλού πρέπει να στραφεί η φροντίδα & το ενδιαφέρον μας;

Συνεχίζουμε με δραστηριότητα για ανάγκες ΑμεΑ, ηλικιωμένων και του γενικού πληθυσμού.

Ακολουθεί η ερώτηση: Ποιος φροντίζει για τα ζητήματα των κατοίκων μιας πόλης ή μιας περιοχής;

Οι μαθητές καταγράφουν ιδέες για τον Δήμο, τις υπηρεσίες του, φορείς και οργανώσεις πολιτών.

Συζητάμε για τη φροντίδα των αδέσποτων και προτρέπουμε τους μαθητές να επικοινωνήσουν με φιλοζωικές οργανώσεις, να αναζητήσουν στοιχεία επικοινωνίας και να επιλέξουν τρόπο επικοινωνίας (email, τηλέφωνο, κοινωνικά δίκτυα).

Η ενότητα ολοκληρώνεται με σχεδίαση αφίσας για την υποστήριξη δράσης τοπικής φιλοζωικής οργάνωσης.

Αν κρίνουμε ότι υπάρχει δυνατότητα, προτείνουμε στους μαθητές να οργανώσουν δράσεις στο σχολείο για καθαριότητα, φροντίδα αδέσποτων και ηλικιωμένων.