### Πολιτειότητα Γ' τάξης: Ψηφιακό Υλικό για Εκπαιδευτικούς
Αρχική | Είμαστε Δημότες και Πολίτες | Μια πόλη για όλους: Όλοι διαφορετικοί όλοι ίσοι | Συνεργασία, σεβασμός, αλληλεγγύη | Επιβάτες σε μέσα μαζικής μεταφοράς | Πληροφορίες

Προτεινόμενη διάρκεια: 2 διδακτικές ώρες

### Στόχοι του Προγράμματος Σπουδών

- Οι μαθητές/τριες να διαπιστώσουν τα δικαιώματα και τις υποχρεώσεις του δημότη.
- Να γνωρίσουν την οργάνωση του Δήμου (οι υπηρεσίες του Δήμου).
- Να κατανοήσουν τα δικαιώματα του παιδιού.

### Μαθησιακά Αποτελέσματα

- Να εντοπίζουν χαρακτηριστικά του ρόλου ενός δημότη.
- Να συγκεντρώνουν, να καταγράφουν, να συζητούν και να ερμηνεύουν ανάγκες και δικαιώματα του δημότη.
- Να καταγράφουν τις υποχρεώσεις και τα δικαιώματα του παιδιού και στη συνέχεια του πολίτη.
- Να επιχειρηματολογούν για την ανάγκη φροντίδας της πόλης τους.
- Να περιγράφουν την οργάνωση του Δήμου (δήμαρχος, δημοτικό συμβούλιο κ.λπ.).
- Να γνωρίζουν τη διαδικασία και τον τρόπο εκλογής των δημοτικών αρχών.
- Να καταγράφουν υπηρεσίες του Δήμου (δημοτολόγιο, ληξιαρχείο, υπηρεσία πρασίνου, υπηρεσία καθαριότητας).

### Διδακτικές Προτάσεις

Προτείνεται ο εκπαιδευτικός να αναδιατάξει το υλικό που παρέχεται στο βιβλίο του/της μαθητή/τριας ανάλογα με τη σύνθεση της τάξης του, τον διαθέσιμο χρόνο και τις εκπαιδευτικές του προτεραιότητες.

Στο πλαίσιο της ενότητας, οι μαθητές/τριες να σχολιάσουν δραστηριότητες και να εκφράσουν προσωπικές απόψεις.

Ενδεικτική δραστηριότητα: Οργάνωση εκλογών στην τάξη κατά αναλογία με τις δημοτικές εκλογές (ψηφοδέλτια, προεκλογική ομιλία, εφορευτική επιτροπή, κάλπη).

Οι απαντήσεις στις δραστηριότητες δεν είναι απόλυτες και ενθαρρύνεται η προσωπική έκφραση των μαθητών/τριών.

### Υπηρεσίες του Δήμου

- Δημοτολόγιο
- Ληξιαρχείο
- Υπηρεσία Πρασίνου
- Υπηρεσία Καθαριότητας